DCON เผยกำไรไตรมาส 3 ลดลง 26% เหลือ 39 ลบ. เหตุรายได้ลดลง
DCON เผยกำไรไตรมาส 3 ลดลง 26% เหลือ 39 ลบ. จากปีก่อนกำไร 53.37 ลบ. เหตุรายได้ลดลง ขณะที่งวด 9 เดือน กำไรลดลง 15.27% มาที่ 105.37 ลบ. จากปีก่อนกำไร 124.36 ลบ.
14 พ.ย. 2562

บริษัท ดีคอนโปรดักส์ จำกัด (มหาชน) หรือ DCON รายงานผลการดำเนินงานไตรมาส 3/62 สิ้นสุดวันที่ 30 ก.ย.62 (รวมบริษัทย่อย) ดังนี้

โดยผลการดำเนินงานในไตรมาสดังกล่าว มีกำไรลดลง เนื่องจากบริษัทฯและบริษัทย่อยมีรายได้รวมทั้งสิ้น 318,98 ล้านบาท ลดลงจากไตรมาส 3/61 เป็นจำนวนเงิน 62.43 ล้านบาท หรือเท่ากับ 16% ซึ่งรายได้ที่ลดลงนั้นเกิดจากส่วนงานวัสดุก่อสร้างจำนวน 33.17 ล้านบาท ลดลงคิดเป็น 12% เนื่องจากปริมาณการขายที่ลดลง และส่วนงานอสังหาริมทรัพย์ลดลงจำนวน 29.26 ล้านบาท ลดลง 25% เนื่องจากยอดขายคอนโดมิเนียมของบริษัทย่อยในไตรมาสนี้ลดลง